钦定古今图书集成/历象汇编/乾象典/第088卷 > 《本草纲目》 > 《腊雪释名》
## 钦定古今图书集成/历象汇编/乾象典/第088卷 > 《本草纲目》 > 《腊雪释名》

李时珍曰：按：刘熙《释名》云：“雪，洗也。洗除瘴疠虫蝗也。
凡花五出，雪花六出，阴之成数也。冬至后第三戊为
腊。腊前三雪，大宜菜麦，又杀虫蝗。腊雪密封阴处，数
十年亦不坏。用水浸五谷种，则耐旱，不生虫。洒几席
间则蝇自去。淹藏一切果食，不蛀蠹。春雪有虫，水亦
易败，所以不收。”